Diari Oficial de la Generalitat Valenciana


Sumari del DOGV 3885, del 24-11-2000 (2000/9327)

RESOLUCIÓ de 16 de novembre de 2000, del secretari general de la Presidència, de la Resolució de 14 d'agost de 2000, per la qual es convocaven per al 2000 ajudes destinades a projectes específics i ajudes singulars de cooperació al desenvolupament.
--------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3885

Data del DOGV
:   24-11-2000

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/9327


Organisme emissor
:   Presidència de la Generalitat

Tipus de document
:   Resolució

RESOLUCIÓ de 16 de novembre de 2000, del secretari general de la Presidència, de la Resolució de 14 d'agost de 2000, per la qual es convocaven per al 2000 ajudes destinades a projectes específics i ajudes singulars de cooperació al desenvolupament. [2000/Q9327]
  
Antecedents de fet
  
En data 23 d'agost de 2000 es va publicar al Diari Oficial de la Generalitat Valenciana (DOGV número 3.820), la Resolució de 14 d'agost de 2000, del secretari general de la Presidència, de convocatòria d'ajudes i subvencions destinades a projectes específics i ajudes singulars de cooperació al desenvolupament.
  
Que a aquesta convocatòria s'han presentat un total de 64 projectes, en els quals se sol·liciten subvencions que pugen a un import total de 8.720.205.785 pessetes.
  
Que la Comissió Executiva per a l'aplicació del programa de cooperació al desenvolupament, segons l'article 12 del Decret 201/1997, d'1 de juliol, i l'article 9 de la resolució de la convocatòria, després de valorar els criteris establits a l'esmentada ordre, ha aprovat en la seua reunió de 6 de novembre de 2000 un dictamen en què es realitza una proposta motivada de resolució de la convocatòria.
  
Fonaments jurídics
  
1. L'article 9 de la Resolució de 14 d'agost de 2000, sobre resolució del procediment.
  
2. L'article 13 del Decret 201/1997, del Govern Valencià, d'1 de juliol, sobre Regulació de les Bases per a la Cooperació Internacional al Desenvolupament i del Règim específic de transferències de fons destinats a la cooperació amb països en vies de desenvolupament.
  
3. L'article 3 del Decret 13/1999, de 30 de juliol, del president de la Generalitat Valenciana, sobre delegació de competències.
  
4. L'article 31.4 del Decreto 109/2000, de 18 de juliol, del Govern Valencià, pel qual s'aprova el Reglament Orgànic i Funcional de la Presidència de la Generalitat Valenciana i el de la Conselleria del Portaveu del Govern.
  
I, a proposta de la Comissió Executiva adoptada en la seua sessió de 6 de novembre de 2000, resolc:
  
Concedir a les entitats i projectes citats a l'annex I les subvencions sol·licitades per l'import que apareix especificat a l'annex i que puja a 939.711.658 de pesetas.
  
I denegar a les entitats citades a l'annex II les ajudes i subvencions sol·licitades, pels motius que s'expressen al mateix annex.
  
Contra aquesta resolució que posa fi a la via administrativa es podrà interposar potestativament un recurs de reposició davant del mateix òrgan que ha dictat l'acte, en el termini d'un mes, comptador des de l'endemà de la publicació, de conformitat amb el que estableixen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Comú, d'acord amb la Llei 4/1999, de 13 de gener, o bé un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptadors des de l'endemà a la notificació, de conformitat amb el que estableixen els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. Tot açò sense perjudici que s'utilitze qualsevol altra via que es considere oportuna.